**மனித உரிமைகள் தினத்தில் வெளிநாட்டு அலுவல்கள் அமைச்சர் மாண்புமிகு மங்கள சமரவீர அவர்களினால் ஊடகவியலாளர்களுக்கு வழங்கப்பட்ட குறிப்புரைகள்**

**வெளிநாட்டு அலுவல்கள் அமைச்சு, 2015 டிசம்பர் 10 ஆந் திகதி**

அம்மணிகளே! கனவான்களே!

இன்று மனித உரிமைகள் தினம் என்பது உங்கள் அனைவருக்கும் தெரியும். கடந்த காலத்தில் போலவே இலங்கையும் இந்த முக்கிய நிகழ்வை நினைவு கூர்ந்து விழாவாகக் கொண்டாடுவதில் உலகிலுள்ள நாடுகளுடன் இணைந்து கொள்ளும். ஆனால், இவ்வாண்டில் இலங்கையின் நினைவு கூரல்கள் அடையாளச் சின்னமாக மாத்திரமின்றி பொருள் நிறைந்தவைகளாகவுமிருக்கும். எனவே, ஐக்கிய நாடுகள் அமைப்பிற்கான இலங்கையின் நிரந்தரப் பிரதிநிதியும் கூட உண்மையிலேயே இன்று காலை நியூயோர்க்கில் பலவந்தமாக காணாமல் போகச் செய்தல்கள் மீதான சருவதேச சமவாயத்தில் கையொப்பமிடுவார் என்பதை அறிவிப்பதில் நான் மகிழ்ச்சியடைகின்றேன்.

இரண்டாவது உலகப் போரின் உரைக்க முடியாத கோரச்செயல்களிலிருந்து உலகம் மீட்சியடைந்து கொண்டிருந்த அறுபத்தேழு ஆண்டுகளுக்கு முன் அதாவது 1948 ஆம் ஆண்டில் உலகம் முழுவதிலுமுள்ள பேராளர்கள் சட்டத்தின் கீழ் சுதந்திரம், சமத்துவம், நீதி ஆகியவற்றை வைத்திருப்பதற்கான நபர் ஒவ்வொருவரினதும் உரிமையை உறுதிப்படுத்துகின்ற உலக மனித உரிமைகள் பிரகடனத்தை ஏற்று கடைப்பிடிப்பதன் பொருட்டு கூட்டமென்றைக் கூட்டியிருந்தமையை நீங்கள் அறிவீர்கள்.

அந்த நிகழ்வை நினைவு கூருவதற்காக டிசம்பர் 10ஆந் திகதி ‘மனித உரிமைகள் தினம்’ எனச் சருவசேத ரீதியாக கொண்டாடப்படுகின்றது.

சருவதேச ரீதியாக இவ்வாண்டின் மனித உரிமைகள் தினம் 1966, டிசம்பர் 16ஆந் திகதியன்று ஐக்கிய நாடுகள் அமைப்பின பொதுப் பேரவையில் ஏற்றுக் கொள்ளப்பட்ட பொருளாதார, சமூக மற்றும் கலாசர உரிமைகள் மீதான சருவதேச சமவாயம் மற்றும் சிவில், அரசியல் உரிமைகள் மீதான சருவதேச சமவாயம் ஆகிய மனித உரிகைமள் மீதான இரண்டு சருவதேச சமவாயங்களின் 50வது ஆண்டு விழாவைக் கொண்டாடுவதற்கான ஓராண்டுக்கால பிரசாரத்தின் மூலம் குறிக்கப்படும்.

“எமது உரிமைகள் - எமது சுதந்திரங்கள் - எப்போதும்” எனத் தலையங்கமிடப்பட்ட பிரசாரமானது உரிமைகளும் சுதந்திரங்களும் என்ற தொனிப்பொருளைச் சுற்றியுள்ளது. அதாவது இத்தொனிப்பொருள் உரையாற்றும் சுதந்திரம், வழிபாட்டுச் சுதந்திரம், தேவைப்பாடுகளிலிருந்து விடுகை, பயத்திலிருந்து விடுகை ஆகியவற்றைச் சுற்றியுள்ளது.

இலங்கையர்களாகிய எங்களுக்கும் இன்றைய தினம் ஓர் விசேட தினமாகும். சனாதிபதி தேர்தல் நடாத்தப்பட்டதும் வானவில் புட்சி தினமும் ஆகிய சனவரி 8 ஆந் திகதியிலிருந்து சனாதிபதி மைத்திரிபால சிறிசேன அவர்களினதும், பிரதம அமைச்சராகிய ரணில் விக்கிரமசிங்க அவர்களினதும் தலைமைத்துவத்தின் கீழ் மனச்சாட்சி அடிப்படையிலான அரசியல் சகாப்தம் ஒன்று ஆரம்பிக்கப்பட்டுள்ளது.

கடந்த தசாப்தமளவில் இலங்கையில் எப்போதும் மனித உரிமைகள் ஓர் அந்நிய கருதுகோளாக கருதப்பட்டு உரையாடப்பட்டுள்ளமையை நீங்கள் அறிவீர்கள். முந்திய அரசாங்கத்தினால் சனநாயகம், மனித உரிமைகள் மற்றும் சட்ட ஆட்சி ஆகியவற்றின் சருவதேசப் பெறுமதிகள் அந்நிய கருதுகோள்களாக அல்லது மேற்கு நாடுகளின் பெறுமதிகளாக அழைக்கப்பட்டுள்ளதுடன் அந்த அரசாங்கத்தினால் இவ்விடயங்கள் மேற்கு நாடுகளின் பெறுமதிகளெனவும் இவை எமது நாட்டின் இறைமையை மீறுகின்றன எனவும் குறிப்பிடப்பட்டுள்ளது.

ஆனால் சனவரி 8 ஆந் திகதியன்று நாம் இவையாவற்றையும் மாற்றியுள்ளோம். சனநாயகத்தின் அதிசிறந்த மரபு வழிச் சம்பிரதாயங்ளைப் பின்பற்றி இந்நாட்டு மக்கள் மாற்றத்திற்காக வாக்குச் சீட்டுச் சக்தியைப் பயன்படுத்தி அதன் மூலம் இந்நாட்டில் மாத்திரமன்றி உலகம் முழுவதிலுமுள்ள சகல மனித மனித இனத்தவர்களும் சாதி, இனம், சமயம், ஆண், பெண்பால் அல்லது வருமான மட்டம் ஆகியவற்றைக் கவனியாமல் மனித இனத்தவர்கள் என்ற ரீதியில் பொது மற்றும் பராதீனப்படுத்தப்படமுடியாத உரிமைகளினால் பிணிக்கப்பட்டுள்ளனர் என்பதை இலங்கை மக்கள் ஏற்றுக்கொண்டுள்ளனர். இந்த தனிப்பட்டவொரு நடவடிக்கையினால் இலங்கை உலகத்திற்கு ஆச்சரியத்தை ஏற்படுத்தியுள்ளதுடன் உலக சமூகத்தின் கவனத்தை ஈர்த்துள்ளது. திரும்பவும் ஆகஸ்ட் 17ஆந் திகதியன்று இதே நடவடிக்கையை மேற்கொண்டதன் மூலம் இந் நாட்டு மக்கள் அரசாங்கத்துடன் சேர்ந்து இலங்கையானது நிலையான சமாதானத்தையும் பாதுகாப்பையும் நிலைபேற்று அபிவிருத்தியையும் சகலருக்குமான வளவாய்ப்பையும் எய்துவதற்கு அத்தியாவசியமான பகுதிகள் என நாம் நம்புகின்ற நல்லிணக்கத்திற்கும் மனித உரிமைகளின் மீறுகை மீள நிகழாமைக்குமாக நாம் எடுக்கின்ற நடவடிக்கைகளையும் உள்ளடக்கி நல்லாட்சி, சட்டஆட்சி, மற்றும் மனித உரிமைகளை நிறுவுவதற்கு அரசாங்கமானது பொறுப்பேற்றுள்ள பாதையில் பயணிக்கும் பொறுப்பை ஏற்றுள்ளனர்.

எனவே சகல பிரசைகளினதும் மனித உரிமைகளை மேம்படுத்துவதற்கும் மனித உரிமைகளைப் பாதுகாப்பதற்கும் அவற்றின் மீறுகை மீள நிகழாமலிருப்தை உறுதிப்படுத்துவதற்குமாக எமது அரசாங்கத்தின் பொறுப்பாணைக்கும் தொலைநோக்கிற்கும் அமைவாக கடந்த இரவில் அமைச்சரவையானது பலவந்தப்படுத்திய காணாமல் போகச் செய்தலிலிருந்து சகல நபர்களுக்கும் பாதுகாப்பு அளிப்பதற்கான சருவதேச சமவாயத்தில கையொப்பமிடுவதற்கான மிகவும் முக்கியமானதும் முடிவு செய்கின்றதுமான தீர்மானத்தை எடுத்துள்ளது. இது இந்த விடயம் எவ்வளவு பாரதூரமானது என்பதை செய்முறையில் காண்பிக்கின்றது. கடந்த இரவில் எடுக்கப்பட்டுள்ள இத்தீர்மானத்திற்கு அமைவாக நியூயோர்க்கிலுள்ள இலங்கையின் நிரந்தரப் பிரதிநிதி இன்று காலையில் நியூயோர்க்கில் இச்சமவாயத்தில் கையொப்பமிடுவார் என நான் நம்புகின்றேன். உண்மையிலேயே அமைச்சரவையானது இச்சமவாயத்தின் ஏற்பாடுகளுக்கு செயல்வலுவளிப்பதற்காக தேவையான சட்டவாக்க வரைவுப் பொறுப்பை ஏற்றுக் கொள்வதற்கு சட்ட வரைநருக்கு அதிகாரமளித்ததுடன் சட்டவாக்கம் பாராளுமன்றத்தில் நிறைவேற்றப்பட்டவுடன் சமவாயத்தை வலுவாக்கம் செய்வதற்கும் அதிகாரமளித்துள்ளது. இதை அடுத்த ஆண்டு சனவரி மாதத்தில் மேற்கொள்வதற்கு நம்பிக்கை கொண்டுள்ளோம்.

உண்மையிலேயே இந்த விடயமானது நீண்டகாலமாக எமது நாட்டில் ஒரு தொற்றுநோயாக இருந்து எமது நாட்டின் மக்களுக்கு துன்பத்தை ஏற்படுத்தியுள்ளது. மோதலுடன் அல்லது அமைதியின்மையுடன் தொடர்பு அற்ற நிலைமைகளிலும் கூட இந்த குற்றமானது பல தசாப்தங்களாக சாதி, சமயம், மொழி அல்லது புவியியல் அமைவிடம் ஆகியவற்றை கணக்குக்கு எடுக்காமல் சகலரையும் பாதித்துள்ளது. பலவந்தமாக காணாமல் போகச் செய்தலை குற்றமயப்படுத்துவது இந்நாட்டின் சகல பிரசைகளுக்கும் பாதுகாப்பை வழங்குமென்பதுடன் எமது சமூகத்தில் இனிமேல் எப்போதும் வெள்ளை வேன் கலாசாரம் ஆட்சி செலுத்தும் பயங்கரவாத நிலையை நீக்குவதை உறுதிப்படுத்துவதற்கு உதவி புரியும்.

பாதுகாப்பு மற்றும் மனித உரிமைகளுக்கு இடையே குற்றஞ்சாட்டப்படும் எதிர்ப்பு பொய்யான ஒன்று என்பதையும் கூட நாம் ஞாபகப்படுத்திக் கொள்ளுதல் வேண்டும். வாழ்வுரிமை, பயமின்றி வாழ்வதற்கான உரிமை, சட்டத்தின் பாதுகாப்பை நாடுவதற்கான உரிமை ஆகியன மனித உரிமைகளாகும். அதேமாதிரி, சுதந்திரத்திற்கான உரிமை, பாரபட்சமின்றி நடாத்தப்படுவதற்கான உரிமை மற்றும் சுயகருத்துக்களைத் தெரிவிப்பதற்கான உரிமை ஆகியனவும் மனித உரிமைகளாகும். பெருமளவில் இந்த உரிமைகள் ஒன்றுடன் ஒன்று முரண்படாமல் ஒன்றுக்கொன்று உதவிகரமானவைகளாக உள்ளன. எங்கு கொந்தளிப்பு இருக்கிறதோ அங்கு பிரசைகள் அனைவரும் செழிப்பான முறையிலும், முழுமையான முறையிலும் வாழ்வதற்காக உரிமைகள் சமப்படுத்தப்பட வேண்டிய தேவை உள்ளது.

அரசாங்கமொன்றாக நாம் அனைவரினதும் மனித உரிமைகளை பலப்படுத்துவதற்கும் சட்ட ஆட்சியைப் பலப்படுத்துவதற்கும் தேசிய மனித உரிமைகள் ஆணைக்குழுவைப் பலப்படுத்துவதற்கும் எங்களை அர்ப்பணித்துள்ளோம்.

சகலரும் சுதந்திரத்தையும், நீதியையும், சமநிலையில் அனுபவித்தாலன்றி எமது நாட்டில் நிலையான சமாதானமும், வளவாய்ப்பும் நிலவ மாட்டாது என்பதை நாம் அனைவரும் அறிவோம். எனவே, ஓர் நாட்டினமாக நாம் எம்மை கடந்தகாலத்திற்கு அர்ப்பணிக்காமல் எமது அரசாங்கங்களின் மனித உரிமைகள் பதிவேடுகளைப் பாதுகாப்பதற்கு ஈடுபடலாகாது. ஆனால், அதற்குப் பதிலாக நாம் மனித உரிமைகளை ஓர் முதிர்ச்சியும், பொறுப்பும் உள்ள நாட்டினமாக இருந்து எப்போதும் பாதுகாத்துக் கொள்ளல் வேண்டும். எமது பிரசைகள் அனைவரும் மனித உரிமைகளைப் பாதுகாப்பதற்காக சகல காலங்களிலும் எழுந்து நிற்பதற்கும், அவற்றைப் பற்றி உரை நிகழ்த்துவதற்கும், செயற்படுவதற்கும் எப்போதும் முன்னின்று உழைக்க வேண்டும். இது நாட்டினமொன்றாக எமது சொந்த நலன்களுக்கு உதவுமென நான் நம்புகிறேன். அத்துடன், எமது மக்களுக்கு உரிய உரிமைகளை அவர்களுக்கு வழங்குவதை எதிர்ப்பதற்கு தேவையெதுவும் இல்லை. மனித உரிமை பாதுகாப்பாளர்களுடனும், ஐக்கிய நாடுகள் விசேட நடைமுறைகளுடனும் அல்லது எமது இருதரப்புப் பங்காளர்களுடனும் திறந்ததும் நேர்மையானதுமான கலந்துரையாடலைச் செய்வதற்கு பயம் கொள்ள வேண்டிய தேவை எதுவும் இல்லை. ஈடுபாடு எம்மை மேலும் பலப்படுத்தும். சனாதிபதி மைத்திரிபால சிறிசேன அவர்களும், பிரதம அமைச்சர் ரணில் விக்கிரமசிங்க அவர்களும் எமக்கு சரியான வழியைக் காண்பித்துள்ளனர். இது ஒரு பங்குதாரர் விடயமல்ல. மனித உரிமைகளை பலப்படுத்துதல் பாராளுமன்றத்திலுள்ள அனைவரையும் உள்ளடக்கி சகல மக்களினதும் ஆதரவைப் பெற்றுக் கொள்ளுதல் வேண்டும். தொடர்புடைய சட்டவாக்கம் பக்கச்சார்பானது எனப் பிழையாகக் கருதப்பட்டு நோக்கப்படலாகாது. மனித உரிமைகள் என்பது ஓர் அதி உயர் தேசிய மட்டத்தில் வைத்து நோக்கப்படல் வேண்டும். உரிமைகளை நிலைநாட்டுதல், உரிய சட்டவாக்கத்தை உரிய இடத்தில் வைத்தல், சட்ட ஆட்சியைப் பலப்படுத்தல், நீதித் துறையையும் உள்ளடக்கி சம்பந்தப்பட்ட நிறுவனங்களின் சுதந்திரத்தை நிலைநாட்டுதல் ஆகியன கட்சி அரசியலுக்கும், சாதி, சமய அல்லது இன வேறுபாடுகளுக்கும் அப்பால் சகல நபர்களுக்கும் நன்மையை வழங்கும்.

இந்நாட்டில் மனித உரிமைகளை நிலைநிறுத்தி வைத்தல் உலகத்தில் உள்ள அநீதி, மற்றும் ஒடுக்குமுறை ஆகியவற்றிற்கு எதிராக நம்பகத்தன்மையுடன் நாம் அவற்றைச் சுட்டிக் காட்டுவதை இயலச் செய்யும் என நான் உணர்கிறேன். உண்மையிலேயே இலங்கையானது முன்னொரு காலத்தில் உலகின் மனச்சாட்சியை அழைக்கக்கூடிய நாடொன்றாக இருந்தது. அது உலக அரங்கில் அபிவிருத்தி அடையும் முழு உலகத்தினதும் பொதுமக்களை பாதித்த விடயங்களைப் பற்றி கேள்வி எழுப்பக்கூடிய நிலையில் இருந்தது. நாம் அந்த நிலையை மீளப்பெற்றுக் கொண்டு ஒரே குரலில் செயற்படுவதற்கும், உலகிலுள்ள ஏனையோர்களின் உத்வேகத்தை பெறவும் வேண்டுமாயின் எமது நாட்டில் மனித உரிமைகள் பாதுகாக்கப்படுவதையும் நாம் உறுதிப்படுத்திக் கொள்ளுதல் வேண்டும்.

நன்றி.